Pressemelding 1. februar 2013

NYHET!

**Sprø og fettfattig panering i ovn – Nestlé lanserer MAGGI Crispy til kylling og fisk**

**En spesial rasp med ditt favorittkrydder er grunnlaget for det nye konseptet MAGGI Crispy. Kjøttet eller fisken blir sprø utenpå, men bevarer saften inni og det skal ikke brukes noen form for fett når MAGGI Crispy tilbredes i ovnen. Det hele gjøres i tre enkle steg og tar bare mellom 10 – 15 minutter, litt avhengig av hvilken type kjøtt du velger. Resultatet er en sunn og lekker matopplevelse på en enkel måte, som er sprø utenfor og saftig inni.**

MAGGI Juicy konseptet, som ble lansert i 2011, har blitt meget godt mottatt av Norske forbrukere som ønsker enkle og smakfulle middagsløsninger. Nå er tiden inne for å komme med et nytt konsept, MAGGI Crispy. Vi lanserer tre varianter som utfyller hverandre:

MAGGI Crispy Chicken Chili, MAGGI Crispy Chicken Garlic og MAGGI Crispy Fish Classic.

Alle variantene er uten kunstige smaksforsterkere, og smakssammensetningen er tilpasset norske smakspreferanser.

Nordmenn spiser mye kylling og vi vet at forbrukeren hele tiden savner inspirasjon for å tilberede hverdagsmåltidet. Med MAGGI Crispy får du i tillegg til MAGGI Juicy nye muligheter for å tilberede et sunt og lekkert hverdagsmåltid som hele familien vil like. Vi vet også fra forskjellige studier at forbrukerne ønsker å få fisk på menyen oftere. Det er en anbefaling fra helsedepartementet å spise fisk minst to ganger i uka – men forbrukeren savner enkel tilberedning og inspirasjon når det gjelder fisk. Med MAGGI Crispy Fish så har du en enkel og sunn løsning som både barn og voksne liker.

MAGGI Crispy består av tre enkle trinn. Visp et egg og vend kjøttet eller fisken i egget og deretter i krydderraspen. Legg det på en stekeplate med bakepapir og stek i ovnen med 200C i ca 15 minutter. Husk at kjøttet eller fisken skal være gjennomstekt, steketiden varierer fra ovn til ovn, og avhengig av tykkelse på kjøttet/fisken. Med MAGGI Crispy kan du tilberede hele filet eller du kan panere mindre stykker kjøtt og lage blant annet Chicken Nuggets eller fiskepinner. Server gjerne en lekker salat til eller dampe grønnsaker og poteter – så har du et godt og sunt sammensatt måltid på 1-2-3!

Dette er et konsept som passer perfekt inn i forbrukerens travle hverdag og løser det daglige dilemma: Hva skal vi ha til middag i dag?

MAGGI Crispy kan kjøpes i butikkene fra uke 5. Veil pris kr. 17,90 i lavprisbutikker.

For mer informasjon kontakt:

Kategorisjef Maggi Christer Mikalsen, Tlf 67 81 74 00 e-mail: christer.mikalsen@no.nestle.com

Kommunikasjonssjef Nestlé Norge, Marianne H. Aaberg, tlf.: 67 81 73 64 e-mail: marianne.aaberg@no.nestle.com